Datum: 22. 2. 2022

**GRADIVO ZA NOVINARJE**

**NOVINARSKA KONFERENCA PRED ZAČETKOM KAMPANJE IZPOLNJEVANJA IN ODDAJE ZBIRNIH VLOG**

**torek, 22. februar 2022, ob 10.00**

**ARSKTRP, Dunajska 160**

V četrtek, 24. februarja, se začenja letošnja kampanja izpolnjevanja in oddaje zbirnih vlog. Pred začetkom kampanje je generalni direktor Agencije RS za kmetijske trge in razvoj podeželja **mag. Miran Mihelič** podal bistvene informacije o letošnji kampanji, ob tem pa predstavil rezultate dela Agencije v minulem letu in druge aktualne zadeve.

**IZPLAČILA**

* **v letu 2021** je Agencija skupno izplačala 341,8 mio EUR sredstev, in sicer 265,4 mio EUR oziroma 78 % evropskih sredstev in 76,4 mio EUR oziroma 22 % sredstev iz slovenskega proračuna;
* največ izplačil je bilo seveda za zahtevke zbirnih vlog – 226,7 mio EUR in za investicije razvoja podeželja – 74,7 mio EUR;
* v letu 2021 smo izvajali tudi številne izredne ukrepe z namenom pomoči zaradi epidemije Covid-19. Zanje smo upravičencem skupno izplačali 24,9 mio EUR;



* Podrobnejši razrez izplačil po skupinah ukrepov je predstavljen v tabeli:

|  |  |
| --- | --- |
| **IZPLAČILA PO SKUPINAH UKREPOV** | **SKUPAJ V LETU 2021**  **(v mio EUR)** |
| **Neposredna plačila za površine in živali** | **132,28** |
| **Plačila območjem z naravnimi ali drugimi posebnimi omejitvami OMD** | **42,94** |
| **Kmetijsko-okoljska-podnebna plačila KOPOP, dobrobit živali, EK** | **48,3** |
| **Investicijski ukrepi Programa razvoja podeželja**  (PRP, vključno z ukrepom zgodnjega upokojevanja in tehnične pomoči) | **68,57** |
| **Ukrepi operativnega programa za razvoj ribištva** | **6,34** |
| **Ukrepi kmetijskih trgov**  (promocija, šolska shema, vinogradništvo, čebelarstvo, Covid-19) | **13,02** |
| **Nacionalni ukrepi**  (državne pomoči, zavarovalne premije, društva, deminimis in Covid-19) | **30,37** |
| **Skupna vsota** | **341,82** |

* Z izplačili intenzivno nadaljujemo tudi letos: od začetka januarja 2022 do danes je bilo za sheme neposrednih plačil izplačanih že 104,4 mio EUR.

**POTEK IZDAJE ODLOČB IN IZPLAČIL ZA ZAHTEVKE ZBIRNE VLOGE 2021**

* Agencija je (pred)plačila za območja z omejenimi dejavniki za kmetijsko dejavnost **OMD** začela izvajati v začetku oktobra lani;
* Do danes je bilo 46.772 vlagateljem skupno izplačanih 42,7 milijonov evrov;
* Za **sheme neposrednih plačil** za leto 2021 je Agencija letos od začetka januarja do danes 54.089 upravičencem izdala začasne odločbe v skupnem znesku 104,4 milijone evrov;
* Predvidoma v prihodnjem tednu, torej še v tem mesecu, bomo pričeli izdajati končne odločbe in izvajati še **drugi del** (20-odstotni preostanek) neposrednih **plačil;**
* **Izplačila za kmetijsko-okoljske in podnebne ukrepe KOPOP, dobrobit živali in ekološko kmetovanje** bodo predvidoma izplačana v obdobju od aprila do junija 2022.

**UKREPI RAZVOJA PODEŽELJA IN RIBIŠTVA**

* V letu 2021 je bilo objavljenih 26 javnih razpisov PRP 2014-2020, 15 javnih razpisov pa se je v letu 2021 zaprlo;
* Iz naslova OP ESPR so se vloge zbirale na 5 odprtih javnih razpisih;
* V letu 2021 je bilo odobreno 1.794 vlog v vrednosti kar 109,85 mio EUR;
* Obravnavano je bilo 5.660 zahtevkov za izplačilo sredstev in izplačano 64,58 mio EUR;
* Obravnavano je bilo tudi 2.282 prošenj za spremembo obveznosti, kar je največ v zadnjih treh letih.

**UKREPI KMETIJSKIH TRGOV**

* Za ukrepe kmetijskih trgov je bilo v letu 2021 skupno izplačanih 40,2 mio EUR, od tega je bilo 23,7 mio EUR izplačano za ukrepe, ki so bili uvedeni za blažitev motenj na trgu in izpada dohodka kot posledica COVID-19.
* Zaradi posledic epidemije COVID-19 je bilo kot pomoč kmetom izvedenih **14 dodatnih ukrepov**, za katere se je glavnina izplačil izvedla v obdobju od maja do decembra 2021;
* Na področju ukrepov kmetijskih trgov je bilo v letu 2021 največ izplačano za:

- Finančno pomoč v prireji govejega mesa zaradi drugega vala COVID-19 in sicer 6,93 mio EUR,

- nato sledi ukrep Sofinanciranja zavarovalnih premij v vrednosti 6,188 mio EUR in

* Krizna destilacija vina s 4,36 mio EUR in Finančna pomoč v proizvodnji vina zaradi drugega vala COVID-19 v višini 3,38 mio EUR.

**VEČJI UKREPI**

* Agencija je izvajala številne (izredne) **ukrepe, namenjene blažitvi motenj na trgu in izpada dohodka kot posledica COVID-19.**;
* Izvedeni so bili ukrepi na področju gozdarstva, vinarstva, govedoreje, prašičereje, reje drobnice, dopolnilnih dejavnosti na kmetji, pridelovalcem krompirja itd.;
* Skupno je bilo za te ukrepe izplačanih 24,9 mio EUR;
* Podrobnejši razrez izplačil za Covid ukrepe je predstavljen v tabeli:

|  |  |
| --- | --- |
| **UKREP** | **IZPLAČANO**  **(v mio EUR)** |
| **Krizno skladiščenje vina** | **0,049** |
| **Krizna destilacija vina** | **4,362** |
| **Zelena trgatev** | **0,120** |
| **Finančna pomoč zaradi izpada dohodka v prireji govejega mesa** | **6,930** |
| **Finančna pomoč zaradi izpada dohodka v proizvodnji vina (drugi val epidemije)** | **3,838** |
| **Finančna pomoč zaradi izpada dohodka pridelovalcem jabolk** | **3,677** |
| **Finančna pomoč zaradi izpada dohodka nosilcem dopolnilnih dejavnosti na kmetiji** | **0,692** |
| **Finančna pomoč zaradi izpada dohodka pri reji drobnice** | **0,713** |
| **Finančna pomoč zaradi izpada dohodka pri reji prašičev (drugi val epidemije)** | **3,279** |
| **Finančno nadomestilo zaradi izpada dohodka pridelovalcem jedilnega krompirja** | **1,26** |
| **SKUPAJ** | **24,92** |

**NOVOSTI**

Na Agenciji smo v zadnjem obdobju uvedli številne novosti, ki poenostavljajo postopke, omogočajo hitrejšo obravnavo vlog ter prispevajo k boljši obveščenosti vlagateljev.

1. **SPREMLJANJE KMETIJSKIH POVRŠIN**

Na podlagi uporabe satelitskih posnetkov Sentinel programa Copernicus je razvita Aplikacija SOPOTNIK, ki je v uporabi od **1. avgusta 2021**.

Prednosti te aplikacije so:

* Zagotavlja transparenten proces, ki nosilcem kmetijskih gospodarstev omogoča vpogled v stanje površin in informacije o njihovih vlogah oziroma zahtevkih;
* Omogoča samodejno grafično evidenco opravil na kmetijskih površinah (košnja, oranje..);
* Omogoča pregled nad stanjem, ki je posledica naravnih pojavov, podnebnih sprememb (plazovi, poplave…);
* Omogoča sprotno spremljanja sprememb stanja na kmetijskih površinah in posledično zmanjšanje števila kontrol na kraju samem;
* Nudi tudi pomoč kmetom pri upravljanju kmetijskih gospodarstev;
* Aplikacija SOPOTNIK služi tudi kot komunikacijsko orodje med Agencijo in uporabniki glede ugotovitev analize satelitskih posnetkov;
* **V letu 2021 se je registriralo preko 7000 uporabnikov!**

1. **SEKTOR ZA RAZVOJ PODEŽELJA**

* Na področju razvoja aplikacij se je Agencija vključila v postopke razvoja/nadgradenj aplikacij za novo programsko obdobje 2023 - 2027 (priprava specifikacij za vzpostavitev nove aplikacije za vnos vlog).

1. **SEKTOR ZA KMETIJSKE TRGE**

Izvedena je nadgradnja aplikacij:

* Aplikacija Tržni ukrepi nadgrajena z e-vnosom in e-oddajo vlog za ostale ukrepe in sicer:
* Finančna pomoč za nadomestilo škode zaradi požara ali strele,
* Finančna pomoč ob smrti, invalidnosti ali nezmožnosti za delo,
* Finančna pomoč za nadomestilo škode v čebelarstvu 2021 ter s povezavo na Spletne servise.

1. **SLUŽBA ZA INFORMACIJSKO UPRAVLJANJE IN TEHNOLOGIJO**

* Vzpostavljeni so novi projekti z namestitvijo v državni računalniški oblak (DRO);
* Projekt Monitoring (za potrebe predstavitve in testne uporabe na Sinergise);
* Sistem avtentikacije in avtorizacije na DRO in
* začetek projektov za Kontrolo na terenu x tabele, KSS in vnos vlog za razvoj podeželja.

**KAMPANJA IZPOLNJEVANJA IN ODDAJE ZBIRNIH VLOG ZA LETO 2022**

* V četrtek se začenja letošnja kampanja zbirnih vlog. Zbirne vloge bodo lahko upravičenci oddali med **24. februarjem in 6. majem 2022;**
* Kot pretekla leta, je obvezen elektronski vnos (samostojno ali pri kmetijskih svetovalcih oz. pooblaščencih);
* **Zamudniki** bodo vloge lahko oddali **od 7.** **do 31. maja**, a opozarjamo – da se za vsak delovni dan zamude izplačila zahtevkov in vlog znižajo;
* Izjema velja za upravičence, ki bodo uveljavljali zahtevek za operacijo **dobrobit živali drobnica**, ki morajo vlogo vložiti najpozneje **do 5. maja,** ker vložitev vloge po tem datumu ne omogoča izpolnjevanja pogojev;
* Letošnja kampanja ne prinaša večjih vsebinskih novosti pri ukrepih, vseeno pa **poudarjamo**: **priporočamo da vlagatelji ne zamujajo z oddajo zbirne vloge!**
* Za vsak delovni dan zamude se izplačila znižajo za 1 % oz. 3 %, za shemo osnovnega plačila v primeru dodelitve plačilnih pravic iz nacionalne rezerve;
* Prenos plačilnih pravic je možen še do vključno **28. 2. 2022.**

**VLAGATELJI NAJ UREDIJO VPIS V REGISTRU KMETIJSKIH GOSPODARSTEV**

* Pred oddajo zbirne vloge je potrebno ustrezno urediti vpis ali popravek kmetijskih zemljišč v registru kmetijskih gospodarstev, če se je glede na preteklo leto kaj spremenilo;
* Kot vsako leto tudi letos priporočamo, da nosilci kmetijskih gospodarstev pred vlaganjem zbirne vloge **pregledajo svoje GERK-e in jih uredijo na upravni enoti.** Vsi ažurni podatki o kmetijskem gospodarstvu so z vpisom KMG-MID številke dostopni na spletu – v javnem pregledovalniku grafičnih podatkov RKG (pregledovalnik RKG), kjer so dostopni tudi vsi grafični kontrolni sloji za leto 2022;
* Omogočeno je e-vročanje aktov strankam;
* Na terenu je vzpostavljeno elektronsko podpisovanje zapisnikov kontrol na kraju samem.

**PRAVOČASNO DO VSEH POTREBNIH INFORMACIJ**

* Za vlagatelje zbirnih vlog je že od leta 2020 vzpostavljen spletni pregledovalnik;
* Vlagatelji lahko kadarkoli pridobijo informacije, v kakšni fazi obravnave so njihovi zahtevki in kdaj so predvidene izdaje odločb ter izplačila.

**Vsi podatki, navodila, obrazci in informacije so** dostopni na skupnem spletišču državnih organov [WWW.GOV.SI](http://WWW.GOV.SI) - na spletni strani Agencije, v storitvi »Oddaja zbirne vloge za leto 2022«.

Tam je dostopen tudi t.i. »vnaprej pripravljen obrazec«, ki vključuje podatke iz RKG na dan 23. januar 2022 (opisni podatki o kmetiji, podatki o blokih in GERK-ih, največje upravičene površine) ter druge podatke, ki so pomembni za uveljavljanje ukrepov.

\* \* \*